Pasjane

**Pasjane** () je naselje u opštini Gnjilane, Kosovo i Metohija, Republika Srbija.

## Geografija
Po zakonima samoproglašene Republike Kosovo naselje se nalazi u sastavu opštine Parteš. Atar naselja se nalazi na teritoriji katastarske opštine Pasjane površine 1527 ha.

## Demografija

Naselje ima srpsku etničku većinu.

Broj stanovnika na popisima:

* popis stanovništva 1948. godine: 1325
* popis stanovništva 1953. godine: 1448
* popis stanovništva 1961. godine: 1508
* popis stanovništva 1971. godine: 1845
* popis stanovništva 1981. godine: 1974
* popis stanovništva 1991. godine: 2030

## Poreklo stanovništvo po rodovima

Podaci iz 1929. godine)

**Srpski rodovi**:
* Divinci (6 k., sv. Arhanđeo), starosedeoci. Za vrema neke „davnašnje bitke“ mңogo se njihovih domova iselilo u Šumadiji. Imaju prezime Jović i Paunović.
* Kostići (8 k., Mitrovdan), vrlo stari doseljenici iz okoline Kosovske Mitrovice. Kostići su stariji od albanskog doseljavanja u Gornju Moravu.
* Šošići (2 k., sv. Nikola). Starinom iz Prilepa. Prilikom seobe krenulo je njih četiri brata, pa se jedan zadržao u Pasjanu, a ostala tri brata otišla u Austrougarskoj.
* Rajčići (1 k., sv. Arhanđeo) su starinom od Kragujevca. Iseljeni u prvoj polovini XVII veka u Belanovce kod Kumanova, docnije zbog albanskog zuluma pređu u Gornju Moravu. Malo su živeli u Đelekaru kod Vitine, pa opet zbog zuluma prešli u Pasjane oko 1770. godine.
* Bugarci (2 k., sv. Nikola) su nepoznate starine.
* Kamiševići (9 k., sv. Đorđe Alimpije). Starinom su iz roda Kamiševića, čija im je starina u Donjoj Šipašnici. Nisu bili „mirni“ pa su zbog toga zapadali u krv i postajali sluge, da bi dobili zaštitu jačih gospodara. Živeli su u Petrovcu i Donjem Kuscu, a oko 1810. godine su se zadrzali u Pasjanu kao sluge u Amit-spahijinih iz Gnjilana.
* Živkovići (2 k., sv. Nikola), preseljeni iz Koretišta oko 1810. godine.
* Lipovčani (6 k., sv. Vrači); preseljeni iz Lipovice oko 1810. godine kad su im se rođaci „poturčili“. Oni su se kako pričaju, još u Lipovici zajedno sa Divincima i Kostićima iz Pasjana, „kad je nekad bila ovde bitka“, borili s Turcima i pošto su Turci ponovo oosvojili zemlju. Doskoro su čuvali i neku „dugačku istoriju"
* Mandžukevići (5 k., sv. Nikola). Starinom od Kragujevca. Do oko 1830. godine su živeli u Gornjem Livoču, pa su kao sluge prešli u Pasjane.
* Rajkovići (1 k., sv. Vrači); preseljen iz Lipovice oko 1830. god. na imanje Albanaca iz Podgrađa. U ¨Lipovici im Albanci „zauzeli“ imanje, a kažu da su bili bogati kao gospodari Džinići.
* Simebojkovići (5 k., sv. Vrači); preseljeni od zuluma iz Lipovice oko 1830. godine za sluge u Pasjanu na imanju Albanaca iz Podgrađa.
* Karafiljci (3 k., sv. Nikola); preseljeni iz Lipovice oko 1830. godine kao sluge. Prezime im je po nekoj Babi Karafiljki.
* Drndarci (4 k., sv. Nikola); preseljeni iz Lipovice oko 1830. godine.
* Bojići (8 k., sv. Nikola). Starinom su iz Mozgova kod Gnjilana. Živeli su u Zebnicu i Paralovu. a oko 1830. godine prešli u Pasjane za sluge u Sulejman-spaijinih, docnije u prištevačkih begova. Nešto imanje su kupili još za vreme Turaka. U Mozgovu su se prezivali Vulin, a u Pasjanu im je dato novo prezime po nekoj njihovoj baki Boji.
* Gudžurci (4 k., sv. Arhanđeo), doseljeni oko 1830. godine iz Robovca kao sluge.
* Gužvići (5 k., sv. Nikola); preseljeni iz Binača oko 1830. godine za sluge u Džinića.
* Matropazovići (11 k., sv. Arhanđeo); preseljeni oko 1830. godine iz Požaranja za sluge. Prezime im je po nekom predku Pavi, koji je govorio kao matrapaz.
* Jancići (4 k., sv. Nikola), preseljeni iz Vlaštice za sluge.
* Vranjci (6 k., sv. Nikola); preseljeni iz Velikog Ropotova od istoimenog roda oko 1850. godine kao sluge. Starinom su iz vranjskog okruga.
* Gadalci (1 k., sv. Petka); preseljeni sa Vranjcima iz Velikog Ropotova iz roda Paunića za sluge.
* Baljinci (10 ., sv. Petka); preseljeni iz Velikog Ropotova sa Gadalcima.
* Moravci (4 k., sv. Đorđe); preseljeni iz Donje Morave oko 1850. godine kao sluge.
* Adži-Perci (5 k., sv. Đorđe); preseljeni zbog zuluma iz Nosalja kao sluge oko 1850. godine.
* Baštovanci (2 k., sv. Nikola). Oko 1810. godine iseljeni iz Donjeg Korminjana u Gnjilane, živeli i u Donjoj Budrizi: u Pasjanu prešli oko 1870. godine kao sluge.
* Đorđijini (3 k., sv. Nikola), doseljeni oko 1870. godine iz Miganovca. Staro im je prezime Mutavdžijini.
* Kazak (1 k., sv. Jovan). Starinom iz Donje Budrige, živeo u Vladovu, a oko 1890. godine prešao u Pasjane na kupljeno imanje.
* Žegranovi (2 k., sv. Đorđe); preseljeni iz Žegre oko 1890. godine za sluge.
* Krčkozići (2 k., sv. Vrači). Starinom iz Lipovice. I ranije su zbog zuluma napuštali imanje i preseljavali se u Pasjane i Vladovo, za sluge, pa se ponovo vraćali u Lipovici. Najzad nastanjeni u Pasjanu oko 1900. godine za sluge na imanju Albanaca iz Podgrađa. Prezime im je, kažu, došlo što su ih nekada uhvatili gde im je ukrađena koza „krčka“ u loncu.
* Kerić (1 k., sv. Petka); preseljeni oko 1900. godine iz Vladova.
* Cvetanci (1 k., sv. Todorica); preseljeni iz Žegre na kupljeno imanje 1911. godine.
* Krstić (1 k., sv. Vrači); preseljeni iz Lipovice 1919. godine na kupljeno imanje.
* Mančić (1 k.), doselio se 1925. godine iz vranjskog kraja.

**Prezimena koja se javljaju u selu su**: Aksić, Aleksić, Antanasković, Antić, Antonijević, Anđelković, Arsić, Bogdanović, Bojković, Bujić, Vasić, Gužvić, Denić, Dimitrijević, Đorić, Đorđević, Živić, Živković, Ilić, Ivanović, Ivković, Jancić, Jevtić, Jordanović, Jovanović, Jović, Kerić, Kitanović, Kostić, Lentić, Makić, Maksimović, Mandžuković, Marković, Matrapazović, Milenković, Mladenović, Nikolić, Ničić, Nojić, Notković, Paunović, Pavlović, Perić, Petković, Petrović, Rajčić, Ristić, Savić, Serafimović, Simijonović, Simić, Simonović, Stanković, Stević, Stojanović, Stojković, Tonić, Trajković, Filipović, Cvetković i Šošić.

## Reference